Selnæs startet å spille fotball i breddeklubben Malvik IL. Som fjortenåring spilte han sin første kamp for kretslaget i Trøndelag, mot Sogn og Fjordane kretslag. Som femtenåring byttet han klubb til bylaget Trygg/Lade, og ble etter kort tid fast spiller på førstelaget i G16-klassen. Trygg/Lades G16-førstelag vant blant annet kretsmesterskapet i både fotball og futsal og flere talentcuper.